Урысей Федерацэм и Правительствэм Къэбэрдей-Балъкъэрым сом мелуани 159-рэ къыхуиутIыпщынущ щIыналъэр псыкIэ къызэгъэпэщыным къыхуагъэсэбэпыну
Урысей Федерацэм и Правительствэм и УнафэщI Мишустин М. В. Iэ щIидзащ 2020, 2021 — 2022 гъэхэм цIыхухэр зэфэну псыкIэ къызэгъэпэщыным хыхьэ объектхэр зэгъэпэщыжыным, ахэр егъэфIэкIуэным хухаха субсидиехэр зэрытрагуашэ щIыкIэм зэхъуэкIыныгъэхэр хэлъхьэным теухуа унафэм.
Абы къызэрыщыгъэлъэгъуамкIэ, Къэбэрдей-Балъкъэрым мы дызэрыт илъэсым УФ-м и федеральнэ бюджетым щыщу сом мелуани 159,1-рэ къратынущ. Ахъшэр трагъэкIуэдэнущ республикэм и жылагъуэхэр псыкIэ къызэгъэпэщыным пыщIа гугъуехьхэр дэгъэкIыным.
КъБР-м и Iэтащхьэмрэ Правительствэмрэ я пресс-IуэхущIапIэ.
